open-index/open-wikipedia-markdown huggingface dataset:
Francisco Hernández

**Francisco Hernández de Córdoba** (maut 1517) ialah konkuistador Sepanyol yang terkenal dalam sejarah, khususnya kerana ekspedisi malang yang diketuainya pada tahun 1517 yang menyebabkan Semenanjung Yucatán ditemui oleh orang Eropah buat pertama kali.

Diego Velázquez de Cuéllar, gabenor Cuba, meminta kebenaran untuk membolehkan Córdoba membuat ekspedisi tersebut. Córdoba meninggalkan pelabuhan Santiago de Cuba pada 8 Februari, 1517 untuk menjelajahi pantai-pantai Mexico Selatan dengan tiga buah kapal. Beliau merupakan kapten kapal-kapal tersebut. Malim utamanya ialah Anton de Alaminos, dengan Juan Álvarez dan Camacho de Triana merupakan malim-malim yang lain. Dalam pelayarannya, banyak daripada anak-anak kapalnya dibunuh. Beliau sendiri mengalami cedera parah dan meninggal dunia beberapa hari selepas kepulangannya ke Cuba. Bernal Díaz del Castillo ialah salah seorang ahli ekspedisi tersebut dan beliaulah yang menulis tentang pelayaran tersebut.

Ekspedisi ini juga merupakan pertemuan orang Eropah yang pertama dengan kebudayaan maju di benua Amerika, dengan bangunan-bangunannya yang kukuh serta organisasi masyarakat yang mempunyai kekompleksan yang setanding dengan Dunia Lama. Orang Sepanyol juga mempunyai alasan untuk menjangka bahawa tanah yang baru ini mempunyai emas. Kesemua ini menggalakkan dua ekspedisi tambahan. Yang pertama itu diketuai oleh Juan de Grijalva pada tahun 1518 manakala yang kedua itu pada tahun 1519 diketuai oleh Hernán Cortés. Adalah ekpedisi kedua itu yang menyebabkan penjelajahan lanjutan, serangan tentera, dan akhirnya penempatan dan penjajahan Sepanyol yang kini dikenali sebagai Penaklukan Mexico. Hernández tidak hidup untuk melihat penerusan usahanya. Beliau meninggal dunia pada tahun 1517, tahun ekspedisinya, akibat cedera parah serta kehausan berketerlaluan yang dialaminya semasa pelayaran. Beliau berasa kecewa dengan pengetahuan bahawa Diego Velázquez telah memilih Grijalva sebagai kapten ekspedisi ke Yucatán yang berikut.

Walaupun rencana ini merupakan biografi Francisco Hernández, ia menumpukan ekspedisi yang menyebabkan penemuan Yucatán kerana inilah sahaja yang diketahui tentang riwayat hidupnya. Apa yang diketahui tentang kehidupannya yang awal adalah bahawa beliau merupakan seorang Sepanyol yang tinggal di Cuba pada tahun 1517, dan pasti telah menyertai penjelajahan tersebut. Selain itu, beliau juga merupakan seorang pemilik harta tanah (*hacendado*) yang kaya di sana, termasuk di tempat asalnya, dan mempunyai banyak rakan yang kaya untuk membiayai ekspedisi yang memberikannya keabadian dan kematian pada waktu yang sama.

## Pautan luar
*  Penemuan Yucatán  di redescolar, tapak web Mexico 
*  Penemuan Yucatán  di México desconocido
Bendera Oman

**Bendera Oman** terdiri daripada tiga jalur mendatar (putih, merah dan hijau) dengan jalur merah di sebelah kiri yang mengandungi lambang negara Oman. Putih menandakan keamanan dan kemakmuran. Warna hijau melambangkan kesuburan tanah Oman dan gunung-ganang dan merah untuk perjuangan yang dilalui semasa menentang penceroboh asing.
Bendera Korea Utara

**Bendera [[Korea Utara]]** diperkenalkan pada 8 September 1948.

Bintang warna merah, lambang komunisme yang terkenal dipaparkan di dalam cakera berwarna putih. Lambang ini mungkin ada kaitan dengan simbol yin yang yang digunakan dalam budaya Korea.

Warna merah melambangkan semangat patriotisme yang bersifat revolusi. Biru menandakan, "aspirasi rakyat Korea untuk bersatu dengan masyarakat revolusioner sedunia dan berjuang untuk idea kemerdekaan, persahabatan dan keamanan."
Bendera Jepun

**Bendera Jepun** ( atau  dalam Bahasa Jepun), memaparkan cakera besar berwarna merah di bahagian tengah di atas bidang warna putih. Lagenda mengatakan bahawa bendera ini berasal dari zaman pencerobohan Mongol ke atas Jepun pada kurun ke-13. Dikatakan bahawa sami Buddha, Nichiren, mempersembahkan bendera matahari ini kepada seorang Shogun yang mempunyai upaya untuk mematahkan serangan Mongol. Lambang matahari ini pernah dijumpai di kipas berlipat yang dibawa oleh para samurai semasa pergelutan kuasa di antara puak Taira dan Minamoto. Ia juga sering digunakan di panji-panji ketenteraan semasa Era Sengoku pada kurun ke-15 dan ke-16. Kerajaan Shogun Tokugawa (1603-1867) menetapkan penggunaan bendera ini untuk kapal-kapalnya sejak awal tahun 1600. Pada pertengahan kurun ke-19, kerajaan-kerajaan *shogun* yang lain mengarahkan semua kapal Jepun untuk membuat perkara yang sama.

Semasa era Pemulihan Meiji pada tahun 1868, bendera ini dianggap sebagai bendera kebangsaan. Walaupun ia telah digunakan di lautan sejak 1870, penggunaannya di darat hanya menjadi rasmi pada 13 Ogos 1999. Variasi terkenal bendera ini menunjukkan matahari dengan 16 sinaran merah, digunakan oleh angkatan bersenjata Jepun sehingga akhir Perang Dunia II. Bendera ini kini digunakan oleh tentera laut Jepun.

## Lihat juga
* Bendera Matahari Terbit
Bendera Emiriah Arab Bersatu

**Bendera Emiriah Arab Bersatu** diperkenalkan pada 2 Disember 1971.

Bendera ini berdasarkan Bendera Pemberontakan Arab yang dicipta pada 1916 dan dikibarkan oleh pendukung nasionalisme Arab sewaktu perjuangan untuk kebebasan dari perintah kerajaan Uthmaniyyah.

Merah, putih, hijau dan hitam digelar warna seluruh bangsa Arab (*pan-Arab colours*) dan menurut sejarah telah dikaitkan dengan bangsa Arab dan agama Islam untuk beberapa abad. Warna-warna tersebut melambangkan kesatuan dan kemerdekaan orang Arab dan dapat ditemui di bendera-bendera negara Timur Tengah yang lain.
Bendera Sri Lanka

**Bendera Sri Lanka** dijadikan rasmi pada 17 Disember 1978.

Sebelum 1815, bendera Sri Lanka memaparkan seekor singa emas di atas bidang merah sahaja. Daun pokok pipal yang berada di setiap sudut melambangkan agama Buddha dan pedang melambangkan kuasa untuk memerintah. Warna hijau melambangkan penduduk beragama Islam dan oren melambangkan penganut agama Hindu.
Hasienda

**Hacienda** adalah perkataan Sepanyol yang bermaksud ladang ternak yang luas dan ia lazimnya dijumpai di kawasan pampas di Argentina. 

**Sistem hacienda** di Argentina, sebahagian Brazil dan New Granada  merupakan satu simbol status, dimana hasil ladangnya tidak dikeluarkan sebagai bahan eksport tetapi semata-mata untuk menunjukkan kemewahan pemiliknya, dan ia terhad kepada segolongan yang eksklusif sahaja yang dikenali sebagai *[[padr&ograve;n]]*.

Di Mexico, sistem *hacienda* dijangka bermula pada 1529, apabila raja Sepanyol menganugerahkannya kepada Hernán Cortés, pangkat *Marquis of the Valley of Oaxaca*, yang memberinya hak keatas kesemua tanah di kawasan yang kini dikenali sebagai negeri Morelos. Geran tersebut bukan sahaja memberi hak milik tanah tetapi hak keatas semua kaum Indian yang tinggal disana. 

Di Mexico, pemilik hacienda biasanya dipanggil *[[hacendado]]*.  Disamping sebilangan kecil orang atasan dalam komuniti hacienda, yang selebihnya terdiri daripada *[[peon]]* (buruh kasar yang berkaki ayam ("*pe*" bermaksud kaki) atau diatas kuda yang dikenali sebagai gaucho. 

## Lihat juga
* Estancia

Penternakan merupakan sumber utama di hacienda, dan ia bukan ladang pertanian. Jika *hacienda* itu meliputi kawasan perlombongan, seperti di Mexico, *padr&ograve;n* biasanya akan menjadi sangat kaya.
Bendera Korea Selatan

**Bendera [[Korea Selatan]]** atau ***taegeukgi***  terdiri daripada simbol Yin Yang di tengah, bewarna biru di kepala dan merah di bawah. Di setiap sudut bendera terdapat tulisan *[[trigram]]* berwarna hitam yang diambil dari buku purba *[[I Ching]]* (ilmu mengenai perubahan) di atas bidang warna putih. Bendera ini dikenali sebagai dalam bahasa Korea dan direka oleh Bak Yeong-hyo pada 1882 semasa pemerintahan Maharaja Gojong, baginda Maharaja sendiri mengisytiharkan bendera *Taegeukgi* sebagai bendera rasmi Korea pada 6 Mac 1883.

## Rekaan

### Perlambangan
Warna putih pada lapangan adalah warna tradisi orang Korea yang turut melambangkan kedamaian dan kemurnian. Lingkaran di tengah berasal dari falsafah yin dan yang lalu turut melambangkan keseimbangan alam semesta. Bahagian biru melambangkan kekuatan kosmik negati sementara bahagian merah yang melambangkan lawan kekuatan kosmik yang positif.

Trigram bersama-sama melambangkan prinsip gerakan dan harmonis. Setiap trigram (hangul: Kwae) melambangkan salah satu dari empat elemen klasik.

*Trigram* yang tertera di bendera adalah seperti berikut:

Dalam falsafah Cina, *trigram* yang lapan mempunyai kaitan dengan konsep Lima Unsur iaitu api, air, bumi, kayu dan besi.

### Spesifikasi
Warna tepat yang digunakan untuk penghasilan bendera ini secara rasmi ditetapkan dalam "Undang-Undang tentang Bendera Nasional Republik Korea." () Tidak ada spesifikasi untuk warna lindapan sampai tahun 1997 apabila pemerintah Korea Selatan mula memberikan spesifikasi piawai untuk rekaan bendera tersebut. Pada Oktober 1997, peraturan Presiden tentang spesifikasi standar bendera Korea Selatan diundangkan, dan spesifikasi yang disetujui oleh undang-undang tersebutl pada tahun 2007.

Warna-warna yang didefinisikan dalam undang-undang menurut sistem warna Munsell dan CIE adalah seperti berikut:

## Rujukan

## Pautan luar

* Piawaian warna bendera
Bendera Liechtenstein

**Bendera Liechtenstein** terdiri daripada dua jalur mendatar yang seimbang, warna biru di atas, merah di bawah dengan mahkota emas di sebelah kepala (*hoist*). Warna-warna ini berdasarkan warna rasmi yang digunakan oleh keluarga diraja Liechtenstein pada abad ke-18. Bentuk mahkota ditambah ke dalam rekabentuk bendera pada 1937 apabila kerajaan Liechtenstein sedar semasa Sukan Olimpik 1936 bahawa bendera mereka mirip bendera Haiti. Rupa mahkota diubah sedikit pada 1982.
Sains

**Sains** atau **widya** ialah ajaran sistematik mendapatkan, mengumpul dan menyusun maklumat daripada menguji hipotesis dan ramalan tentang alam semesta. Sains moden dibahagikan kepada dua cabang besar: sains alam sekitar yang mengkaji alam fizikal, dan sains kemasyarakatan yang mengkaji individu dan masyarakat. Setiap pakar atau ahli sains perlu berhati-hati apabila memberi penerangan mengenai sesuatu yang dikaji untuk memberikan penjelasan yang baik. Sekiranya penjelasan itu menarik, tetapi jika ia tidak sama dengan apa yang dikatakan oleh pakar sains lain, kajian seterusnya perlu dilakukan lagi untuk mendapatkan penjelasan yang lebih baik. Pakar sains juga memeriksa idea pakar sains lain. Ini kerana pakar sains juga merupakan manusia, yang tidak boleh lari dari melakukan kesilapan. Jadi, pakar sains perlu mempastikan bahawa idea yang digunakannya adalah betul.

*Peer review* dan mengulangi eksperimen beberapaka kali merupakan satu-satunya cara untuk mempastikan bahawa maklumat yang diperolehi adalah benar dan tepat. Inilah yang dipanggil kaedah saintifik. Kebanyakan orang menerima kaedah ini sebagai cara yang paling boleh dipercayai untuk mendapatkan maklumat mengenai alam, dunia, badan manusia atau binatang dan lain-lain. Walau bagaimanapun, perlu diingati bahawa sains merupakan suatu proses yang berterusan, apa yang benar hari ini mungkin kurang tepat dalam masa 100 tahun lagi.

Sains dalam pengertian asalnya adalah kata untuk jenis pengetahuan, dan bukan kata khusus untuk pencarian pengetahuan tersebut. Khususnya, ia adalah jenis pengetahuan yang dapat disampaikan dan dikongsi oleh orang lain.

## Peristilahan
Perkataan *sains* () dijejak daripada perkataan *scientia* dalam bahasa Latin yang bermaksud  "pengetahuan".

Perkataan *widya* (Jawi: ) dijejak daripada perkataan  *vidyā* dalam bahasa Sanskrit, ia seasal dengan kata ꨝꨪꨖꨪ *bidhi* dalam bahasa Cam.

## Bidang sains
Terdapat berbagai-bagai bidang sains, antaranya ialah:
* Sains Tulen
** Astronomi
** Biologi dan perubatan
** Fizik
** Kimia
** Sains bumi
** Sains komputer
* Sains sosial
** Antropologi
** Ekonomi
** Ekologi
** Etimologi
** Komunikasi
** Linguistik
** Psikologi
** Sosiologi
** Pendidikan

### Matematik
Matematik memainkan peranan yang sangat penting dalam sains. Fungsi terpenting yang dijalankan oleh matematik adalah dalam pembinaan model saintifik. Untuk mengumpul dan mengkaji data, serta meramal dan menjangka keputusan, semuanya memerlukan pembinaan model saintifik. Dan apabila data telah dikumpul, statistik pula diperlukan untuk menganalisanya.

## Lokasi sains
Kajian sains biasanya dilakukan di universiti-universiti dan akademi-akademi khas, serta makmal syarikat-syarikat. Namun terdapat juga pihak *amateur* yang biasanya cuma melihat data dan melaporkannya.

## Lihat juga
* Majlis Sains Antarabangsa
* Penasihat Sains
* Sains dan Islam
* Teknologi

## Rujukan

## Pautan luar

:Antarabangsa
* Majlis Sains Antarabangsa
:Malaysia
* Kementerian Sains, Teknologi dan Inovasi
* Pusat Sains Negara
* instrument
* Planetarium Negara
* Penilaian hubungan tahap penguasaan konsepsi sains dengan tahap kemahiran proses sains guru peringkat menengah rendah
Bursa Saham Johannesburg

**Bursa Saham Johannesburg** atau **JSE** telah dibuka pada 8 November 1887, iaitu hampir setahun selepas penemuan emas di Witwatersrand iaitu lombong emas terbesar di dunia sewaktu itu. Pada tahun 2000, JSE merupakan bursa saham yang paling aktif di benua Afrika dengan jumlah dagangan harian di antara R1.5 bilion dan R3 bilion. Nilai pasaran semua kaunter yang diniaga di JSE (pada 31 Mei 2004) adalah melebihi R1.9 trilion.

## Pautan luar
* Tapak rasmi JSE Limited
Bendera Guinea-Bissau

**Bendera [[Guinea-Bissau]]** diperkenalkan pada 1973 selepas negara itu mendapat kemerdekaannnya daripada Portugal. Bendera ini memiliki warna-warna Pan-Afrika emas, hijau, merah dan juga mengandungi *Bintang Hitam Afrika*. Rekabentuk bendera ini dipengaruhi oleh bendera Ghana. Warna merah melambangkan darah yang dialir oleh pejuang-pejuang kemerdekaan, hijau untuk hutan belantara dan emas untuk kekayaan tanah galian.
Bendera Sierra Leone

**Bendera [[Sierra Leone]]** secara rasmi dikibarkan pada 27 April 1961. Warna hijau melambangkan pertanian, gunung-ganang dan sumber alam. Biru merupakan simbol harapan negara itu untuk menjadikan pelabuhan di Freetown sebagai penyumbang keamanan untuk dunia. Putih adalah untuk kerukunan dan keadilan.
Bendera Djibouti

**Bendera [[Djibouti]]** memaparkan dua jalur mendatar yang seimbang, biru di atas dan hijau di bawah dengan bentuk segi tiga dua sama di sebelah kepala (*hoist*) yang mengandungi bintang berwarna merah di tengah. Hijau melambangkan bumi, biru untuk langit dan lautan, putih untuk keamanan dan merah untuk kerukunan. Bendera ini pertama kali dikibarkan sewaktu kemerdekaan Djibouti pada 27 Jun 1977.
Pelabuhan Durban

**Pelabuhan Durban** merupakan pelabuhan kontenna yang tersibuk di Afrika. Setiap tahun, ia menampung kontenna yang bernilai R 100 billion dan hampir 5000 buah kapal singgah di pelabuhan ini. Kejayaan pelabuhan ini adalah disebabkan infrastrukturnya yang sangat baik kerana ia disambungkan dengan landasan kereta api sepanjang 302 km yang menghubungkannya dengan pusat-pusat komersial yang besar seperti Johannesburg.
Bahagian di Sarawak

Berdasarkan data yang dikeluarkan pada tahun 2018, wilayah Sarawak kini mempunyai sebanyak 12 buah bahagian. Setiap bahagian di wilayah Sarawak ada mempunyai 47 buah daerah secara keseluruhannya. Yang terbaharu adalah bahagian Serian yang diisytiharkan sebagai bahagian wilayah baharu Sarawak.

Wilayah Sarawak terdiri daripada 12 bahagian (*divisions*), iaitu :-

* Bahagian Kapit
* Bahagian Miri
* Bahagian Bintulu
* Bahagian Sibu
* Bahagian Limbang
* Bahagian Mukah
* Bahagian Sri Aman
* Bahagian Kuching
* Bahagian Sarikei
* Bahagian Betong
* Bahagian Samarahan
* Bahagian Serian

Setiap kawasan bahagian di Sarawak diwakili oleh seorang Pegawai Residen (*Resident Officer*), dan setiap kawasan bahagian akan dipecahkan antara 2 hingga 4 kawasan daerah (*district areas*). Namun begitu, setiap daerah di wilayah Sarawak akan diketuai oleh seorang Pegawai Daerah (*District Officer*).

## Senarai Bahagian dan Daerah di Sarawak
Berikut adalah senarai bahagian-bahagian wilayah dan juga kawasan daerah masing-masing di Wilayah Sarawak.https://sarawak.gov.my/web/home/article_view/358/298/?id=229|1

## Rujukan

https://www.sarawak.gov.my/web/home/article_view/229/188/ 
*https://sarawak.gov.my/web/home/article_view/358/298/?id=229
Hulu Perak, Perak

**Hulu Perak** merupakan sebuah daerah yang terletak di timur laut negeri Perak. Daerah ini merupakan daerah terbesar di negeri Perak. Daerah ini bersempadan dengan daerah Kuala Kangsar di selatan, daerah Larut, Matang dan Selama di barat daya, daerah Baling, Kedah di barat laut, jajahan Jeli dan Gua Musang, Kelantan di timur serta negara Thailand di utara.  

## Sejarah

### Zaman prasejarah
Di Lenggong, sebuah petempatan manusia berusia 5000 hingga 11000 tahun yang lalu telah dijumpai di Gua Kajang. Terdapat beberapa artifak berupa tembikar dan rangka manusia membabitkan zaman Paleolitik dan Neolitik. Di Gua Gunung Runtuh, satu rangka manusia tertua di Malaysia yang berusia 10000 hingga 11000 tahun ditemui dan digelar sebagai 'Orang Perak'.

### Kerajaan Reman
Pada awal kurun ke-16, Tun Saban iaitu anak kepada bendahara Kesultanan Melayu Melaka, Tun Perak telah berhijrah ke Hulu Patani lalu ke Belum, Gerik. Di Belum, Tun Saban telah menjadi ketua masyarakat. Pada kurun ke-19, Gerik dan Pengkalan Hulu berada di bawah taklukan kerajaan Reman. Pada tahun 1902, kerajaan Reman telah dihapuskan oleh Siam dan menjadikan Gerik dan Pengkalan Hulu sebagai jajahannya.

Pada 9 Julai 1902, kerajaan Siam telah membuat perjanjian dengan kerajaan British untuk menyerahkan Kedah, Perlis, Kelantan dan Terengganu kepada Inggeris. Perjanjian tersebut telah ditandatangani di Bangkok oleh Sir John Anderson iaitu Gabenor Negeri-negeri Selat dan Setiausaha Luar Negeri Siam. Antara syarat dalam perjanjian itu, kerajaan Siam hendaklah menyerahkan semula daerah Gerik yang telah diambil oleh Raja Reman dahulu kepada kerajaan negeri Perak. Istiadat penyerahan daerah Gerik itu telah berlangsung di Kroh (Pengkalan Hulu) pada 16 Julai 1909.

## Pentadbiran
Pusat pentadbiran daerah Hulu Perak terletak di Bandar Gerik. Terdapat tiga pihak berkuasa tempatan di daerah ini iaitu;

* Majlis Daerah Gerik
* Majlis Daerah Lenggong
* Majlis Daerah Pengkalan Hulu

### Mukim dan bandar
Daerah Hulu Perak terbahagi kepada 10 buah mukim dan lima buah bandar;

## Kawasan Parlimen dan DUN
Wakil rakyat daerah Hulu Perak dalam Dewan Parlimen;

Wakil rakyat daerah Hulu Perak dalam Dewan Undangan Negeri Perak (DUN);

## Demografi
Mengikut Banci Penduduk dan Perumahan Malaysia 2020, jumlah penduduk di daerah Hulu Perak ialah seramai 95,076 orang dengan kepadatan 14 orang perkilometer persegi. Majoriti penduduk merupakan bumiputera iaitu 88.9 peratus dari jumlah penduduk. 97.2 peratus penduduk merupakan warganegara Malaysia.

## Rujukan
Anarkisme

**Anarkisme** merupakan suatu falsafah dan cara hidup yang menolak pemaksaan kedaulatan sesuatu kerajaan ke atas seseorang. Di dalam erti makna yang lebih besar, anarkisme menolak kerajaan yang berasaskan paksaan ataupun yang berjangka panjang. Pemikiran ini juga menyokong pemansuhan kerajaan. Anarkisme merupakan satu fahaman yang percaya bahawa kerajaan adalah satu badan yang berbahaya dan tidak diperlukan oleh individu dan masyarakat. Frasa anarkisme berasal dari perkataan Yunani *αναρχία* yang secara harfiah bermaksud tanpa "*archons*", tanpa pemerintah.

Anarkisme mempunyai pelbagai jenis dan tradisi yang berlainan dari pelbagai sudut tetapi bukan semua tradisi itu wujud berasingan. Tiada satu fahaman yang boleh menjelaskan falsafah yang dipegang oleh kesemua para anarkis dan para anarkis secara mutlaknya hanya mempunyai kesamaan yang kurang jelas. Anarkis-anarkis yang berbeza pendapat mengemari beberapa sistem ekonomi. Ramai yang menyokong satu sistem yang merupai komunisme libertarian, anarkisme kolektivis atau "participatory economics". Sebahagian lain menyokong pasaran bebas seperti yang diperkatakan di dalam mutualisme, agorisme atau kapitalisme anarkis. Para anarkis mungkin mempunyai perbezaan dari segi pokok dengan memperjuangkan falsafah-falsafah dari individualisme ke kolektivisme.

## Lihat juga

* Anarkisme di Malaysia

## Rujukan
Golongan bangsawan

**Golongan bangsawan** merupakan suatu kelas sosial tinggi yang berasal dari golongan bangsawan atau **aristokrat**. Bangsawan disini tidak semestinya termasuk golongan raja tetapi mereka yang datang dari status tinggi dan berharta.

Keistimewaan dan kedudukan dalam kalangan golongan ini sering diberikan oleh orang yang memerintah sama ada daripada seorang tokoh utama (raja) mahupun badan yang mewakilinya; namun orang kebanyakan mampu memperolehi kedudukan tinggi ini melalui pengumpulan kuasa, kekayaan, kekuatan tentera mahupun hubungan kuat dengan kerabat raja yang secukupnya.

Pangkat dan gelaran kehormat seperti "Datuk", "Orang Kaya" mahupun "Tuan" sering digunakan bagi membezakan kedudukan golongan ini daripada orang kebanyakan sama ada dalam konteks perutusan surat mahupun dalam perbualan.

## Lihat juga
* Aristokrasi

## Rujukan

## Pautan luar
* The German nobility
* WW-Person , basis data on-line atas silsilah bangsawan Eropa
* Paul Theroff's ''An Online Gotha''
* Genealogics, an extensive database of European nobles
* Worldroots, a selection of art and genealogy of European nobility
* RoyalArk- ruling houses in many non-European countries
* Web site on the Royalty, the Nobility, the History and the Patrimony
* The Armenian nobility
* The Maltese Nobility and its ilks.
* Italian dynastic genealogies (dalam bahasa Italia, dengan pengenalan dalam bahasa Inggris)
* Worldwidewords
* OneTree Genealogy - European Royal and Danish-Norwegian-Swedish Nobility Lineages
Fahaman persekutuan

**Federalisme** () atau **fahaman persekutuan** merupakan sebuah bentuk kerajaan campuran atau majmuk yang menggabungkan sebuah pemerintahan peringkat utama (baik pemerintah/kerajaan yang pusat atau persekutuan) dengan pemerintahan peringkat rangkuman wilayah (negeri atau sub-unit pemerintahan yang lain) dalam sebuah sistem politik persekutuan lalu boleh ditakrifkan sebagai sebuah bentuk pemerintahan yang terbahagi kuasanya antara dua peringkat kerajaan yang sama taraf. Golongan yang mengikut fahaman ini dan menyokong penubuhan pemerintahan persekutuan dikenali dengan nama **federalis**.

Konsep pentadbiran ini adalah berbeza dengan pemerintahan dalam sistem konfederalisme yang mana pada peringkat umumnya ditanggungjawab (atau "subordinat") kepada peringkat wilayah mahupun pemerintahan diturunkan kuasa dalam sebuah negara kesatuan yang mana pemerintahan peringkat wilayah bersifat subordinat kepada peringkat umum. Ia mewakili bentuk pusat dalam laluan persepaduan atau pemisahan wilayah yang terbatas pada sisi yang kurang bersepadu oleh fahaman konfederasi dan pada sisi yang lebih bersepadu oleh penurunan kuasa dalam sebuah negara kesatuan.

Contoh sebuah persekutuan atau negara persekutuan termasuklah Amerika Syarikat, India, Brazil, Malaysia, Mexico, Rusia, Jerman, Kanada, Switzerland, Argentina, Nigeria dan Australia. Ada orang mencirikan Kesatuan Eropah sebagai contoh perintis fahaman persekutuan dalam persekitaran berbilang negara, dalam sebuah konsep yang disebut sebagai persekutuan negara.

## Rujukan
Kerian, Perak

**Kerian** merupakan sebuah daerah pentadbiran di utara negeri Perak, Malaysia. Daerah ini bersempadan dengan Negeri Pulau Pinang dan negeri Kedah di utara. Di sebelah timur dan selatan, daerah ini bersempadan dengan daerah Larut, Matang dan Selama, dan Selat Melaka di barat.

Kerian dianggap sebagai sebuah daerah yang unik kerana terletaknya titik sempadan antara tiga buah negeri iaitu Perak, Kedah dan Pulau Pinang di daerah ini.

## Etimologi

Pada tahun 1800, Pegawai Residen British yang bertugas di Parit Buntar pada ketika itu telah menghadiri perbicaraan satu kes jenayah di Parit Buntar. Sewaktu pulang, beliau dan rombongannya telah menaiki kapal menyusuri sungai untuk ke Pulau Pangkor. Dalam perjalanan tersebut, beliau telah menyebut "kirian" (perkataan kiri) iaitu merujuk kepada tanah di sebelah kiri di bawah pemerintahan Sultan Perak. Perkataan "kirian" telah menjadi popular dan menjadi bahan ejekan orang ramai pada ketika itu. Akhirnya ketika pihak pemerintah ingin menamakan daerah ini, perkataan "kirian" telah dipilih dan diubah kepada "Kerian".

## Geografi
Daerah Kerian dianggarkan berkeluasan 918.83 kilometer persegi dan berketinggian kurang dari 50 meter dari aras laut. Garis pantai daerah ini pula sepanjang 32 kilometer.

Kawasan berhampiran pantai di daerah ini bertanah rata dan bergambut manakala kawasan berhampiran Gunung Semanggol dan Beriah berbukit-bukit. Gunung Semanggol berketinggian lebih kurang 150 m dari aras laut. Terdapat juga kawasan berpaya di sekitar Sungai Kurau, Kuala Kurau, Tanjung Piandang, Bagan Tiang dan Kampung Gula.  Terdapat beberapa kawasan paya bakau yang telah diwartakan sebagai kawasan di mana terdapat burung-burung yang berhijrah.

Terdapat dua batang sungai penting dalam daerah ini iaitu Sungai Kerian dan Sungai Kurau. Sungai Kerian yang berukuran 90 kilometer menjadi sempadan semula jadi antara tiga buah negeri iaitu Perak, Kedah dan Pulau Pinang.

## Pentadbiran
Daerah Kerian ditadbir oleh Majlis Daerah Kerian yang berpusat di Parit Buntar. Daerah ini terbahagi kepada lapan buah mukim, tiga bandar dan enam pekan. Terdapat sebanyak 246 buah kampung yang ditadbir dalam daerah ini.

## Ekonomi
Daerah ini dikenali sebagai Jelapang Padi Negeri Perak kerana terdapat kawasan - kawasan penanaman padi yang luas. Skim pengairan telah dibina di kawasan ini bagi tebusguna tanah. Terusan atau tali air dibina bagi memudahkan kawalan air masuk dan keluar dari sawah. Beberapa bahagian mengalami masalah banjir pada musim-musim tertentu.

Selain itu ramai penduduk bekerja sebagai nelayan terutama di Sungai Acheh, Bagan Tiang, Tanjung Piandang dan Kuala Kurau.

## Penduduk
Mengikut laporan Banci Penduduk dan Perumahan 2020, jumlah penduduk di daerah Kerian ialah 166,352 orang dengan kepadatan penduduk 177 orang perkilometer persegi. Kawasan yang menjadi tumpuan penduduk termasuklah Parit Buntar, Bagan Serai, Kuala Kurau dan Tanjung Piandang. Mukim Selinsing merupakan kawasan yang paling kurang penduduk. Purata kadar pertumbuhan penduduk daerah Kerian menurun 0.6 peratus pada tahun 2020.
  

## Rujukan
Peso Mexico

**[[Peso]] Mexico** merupakan matawang negara Mexico. Ia boleh dibahagikan kepada 100 *centavos*. 

Simbol yang digunakan untuk peso ialah "$", manakala centavos adalah dalam bentuk "¢". Kini, kod ISO 4217nya ialah **MXN** (sebelum 1993 kod "MXP" telah digunakan). Di samping Mexico, peso juga digunakan di beberapa negara bekas jajahan Sepanyol yang lain.

## Sejarah

Pada asalnya, peso datangnya dari kepingan dolar perak dikeluarkan empayar Sepanyol, yang dikenali dalam bahasa Inggeris sebagai "pieces of eight" yang dipopularkan dalam kisah-kisah lanun dahulu kala. 

*Peso* bermaksud "berat timbangan", merujuk kepada sifat utama duit syiling tersebut yang mempunyai berat yang tertentu. Lombong bijih perak di Mexico telah membekalkan sumber perak yang mencukupi untuk pembuatan duit peso ini. Selain itu, satu sifat yang penting adalah peso ini mempunyai tepian yang boleh menunjukkan sama ada duit ini telah diubahsuai atau tidak. Mengubahsuaikan wang peso merupakan amalan biasa kerana dengan mencairkan tepian duit emas atau perak ini, seseorang itu boleh mendapat logam bermutu tinggi. Oleh sebab peso merupakan duit perak tulin dengan berat yang tertentu, agak sukar untuk membuat wang palsu dan ia merupakan matawang yang popular hinggalah kehari ini.

## Sistem matawang sekarang

Pada tanggal 1 Januari 1993, Mexico telah menggunapakai matawang baru yang dipanggil *nuevo peso* ("peso baru", atau MXN). Peso baru ini adalah bersamaan dengan 1000 peso lama MXP yang tidak digunakan lagi. Perubahan ini adalah disebabkan pergolakan matawang yang teruk dan penguncupan nilai matawang yang telah berlaku pada suku akhir abad yang lalu. 

Tiga tahun selepas itu, terma *nuevo* telah ditarik balik dan duit syiling serta wang kertasnya – masih sama dengan isu pada tahun 1993, kecuali ketiadaan perkataan "nuevo" – telah diedarkan. Kod ISO 4217, bagaimanapun, dikekalkan sebagai MXN.

### Duit syiling

Duit syiling yang kini dalam edaran di Mexico bernilai muka 10¢, 20¢, 50¢, $1, $2, $5, $10, dan $20. Duit bernilai $50 memang wujud, tetapi ia tidak diisukan sejak 1996 kerana ia tidak digemari oleh orangramai. Semua duit syiling menampilkan imej berunsurkan kalendar Aztek.

### Matawang Kertas
Matawang kertas adalah diisukan dalam denominasi $20, $50, $100, $200, $500, dan sejak November 2004, nota $1000 yang baru. Wang kertas Mexico memaparkan tokoh-tokoh Mexico yang lampau.

## Kadar pertukaran

## Rujukan

## Pautan luar
* Syiling dan wang kertas dari situs Banco de México (Bank Pusat Mexico)
* Imej resolusi tinggi daripada siri semasa di wang kertas Mexico
* Imej duit syiling Mexico bersejarah dan moden
Peso

**Peso** (bermaksud "berat" dalam bahasa Sepanyol; tanda peso "$"; disalah sebut *pieces* (kepingan) di beberapa negara) ialah unit mata wang beberapa negara di kedua-dua benua Amerika dan Filipina, yang berasal di Sepanyol.

Peso perak yang bernilai lapan **[[Real Sepanyol|real]]** juga dikenali sebagai **[[dolar Sepanyol]]** atau **kepingan lapan** dan dahulu duit syiling dagang antarabangsa yang diguna meluas dari abad ke-16 hingga ke-19.

## Negara yang menggunakan peso

### Sekarang

### Bekas

## Lihat juga

* Mata wang Amerika Sepanyol

## Rujukan

* .
* .
* .
* .
Rand Afrika Selatan

**Rand** adalah matawang rasmi Afrika Selatan. Ia mula diperkenalkan pada 1961, sebaik sahaja negara ini merdeka daripada jajahan British dan menjadi sebuah republik, menggantikan paun Afrika Selatan sebagai matawang yang sah. Satu Rand boleh dibahagikan kepada 100 "cent". Rand boleh didapati dalam 5 wang kertas (R10, R20, R50, R100 dan R200) dan 9 duit syiling (1c, 2c, 5c, 10c, 20c, 50c, R1, R2 and R5).

## Penamaan
Matawang ini dinamakan sempena Witwaters'''rand''' (maksud dari bahasa Afrikaans: "rabung air putih") iaitu lombong emas pertama di Afrika Selatan yang dikenali dengan deposit emasnya ynag banyak.

## Sejarah

Mata wang rand diperkenalkan dahulunya oleh Kesatuan Afrika Selatan pada 14 Februari 1961 iaitu tiga bulan sebelum tertubuhnya Republik Afrika Selatan. Sebuah "suruhanjaya pempuluhan syiling" (*Decimal Coinage Commission*) telah ditubuhkan sebagai suatu proses peralihan daripada matawang yang sedia ada iaitu paun, shilling dan *pence* serta dicadangkan pada 8 Ogos 1958. Matawang ini menggantikan paun Afrika Selatan sebagai tender sah negara ini pada kadar 2 rand kepada 1 pound, atau 10 shilling kepada 1 rand. Pemerintah negara tersebut memperkenalkan sebuah kempen pemgenalan mengenai matawang baru ini bersama maskotnya Decimal Dan (atau Dan Desimaal dalam bahasa Afrikaans) serta iklan radio untuk memaklumkan perubahan matawang tersebut kepada orang ramai.

Selepas serangan pengganas 11 September  2001 di New York, Amerika Syarikat, Rand mengalami kesan yang teruk berbanding dengan semua matawang asing, dan masalah dinegara jirannya iaitu Zimbabwe telah menurunkan nilai matawang ini. Pada Disember 2001, Rand telah mencecah tahap paling rendah iaitu 1 USD = 13.85 ZAR; Namun sejak akhir-akhir ini, Rand telah kembali kukuh terutamanya berbanding dolar Amerika. Satu suruhanjaya telah ditubuhkan untuk mengenalpasti sebab-sebab penurunan Rand, tetapi agak sukar untuk mencari sebab utama penurunannya.

Pada Ogos 2004, satu duit syiling R5 telah diperkenalkan dengan sekuriti baru untuk mengelakkan pemalsuan. Unsur-unsur sekuritinya termasuklah penggunaan imej dwi-logam dan huruf mikro atau  "micro-lettering".

## Rujukan

## Pautan luar
*Laman matawang Bank Rizab Afrika Selatan 
* laman mengenai matawang Afrika Selatan dengan gambaran ringkas mengenai setiap wang kertas yang digunakan.
* laman mengenai matawang rand lama ketika zaman apartheid Afrika Selatan.
Perang Kemerdekaan Mexico

**Perang Kemerdekaan Mexico (1810-1821)** telah dilancarkan oleh Miguel Hidalgo y Costilla dari sebuah gereja di Dolores. Selain beliau tokoh-tokoh lain yang terlibat termasuklah Bapa Jose Maria Morelos; Jeneral Augustin de Iturbide yang berjaya mengalahkan tentera Sepanyol dan menjadi Maharaja Mexico bermula pada tahun 1822-23; dan Jeneral Antonio Lopez de Santa Ana, yang terus menjadi tokoh politik Mexico dari 1833 hingga 1855. Santa Ana merupakan pemimpin tentera Mexico sewaktu konflik dengan Texas, yang mengisytiharkan kemerdekaan dari Mexico pada 1836, dan juga semasa Perang Amerika Syarikat-Mexico (1846-48).

## Lihat juga
* Sejarah Mexico
* Empayar Mexico
* Afrika-Mexico di dalam Perang Kemerdekaan Mexico

## Rujukan

## Bacaan lanjut
* 
* Beezley, William H. and David E. Lorey, eds. *!Viva Mexico! !Viva la Independencia!: Celebrations of September 16*. Wilmington DL: Scholarly Resources Books 2001.
* Benjamin, Thomas. (2000). *Revolución: Mexico's Great Revolution as Memory, Myth, and History* (University of Texas Press). ISBN 978-0-292-70880-8
* 
* Dominguez, Jorge. *Insurrection or Loyalty: the Breakdown of the Spanish American Empire*. Cambridge: Harvard University Press 1980.
* García, Pedro. *Con el cura Hidalgo en la guerra de independencia en México*. Mexico City: Fondo de Cultura Económica 1982.
* Hamill, Jr. Hugh M. "Early Psychological Warfare in the Hidalgo Revolt," *Hispanic American Historical Review* (1961) 41#2 pp.&nbsp;206–235 in JSTOR
* 
* 
* Hamnett, Brian. "Royalist Counterinsurgency and the Continuity of Rebellion: Guanajuato and Michoacán, 1813-1820" *Hispanic American Historical Review* 62(1)February 1982, pp. 19-48.
* 
* 
* 
* Tutino, John. *From Insurrection to Revolution in Mexico: Social Bases of Agrarian Violence, 1750-1940*. Princeton: Princeton University Press 1986.

## Pautan luar
* Mexonline.com : Higaldo's Call For Mexican Independence
* Chieftains of Mexican Independence
Video CD

**Video CD** atau **VCD** adalah format digital untuk menyimpan video ke dalam cakera padat. Video CD boleh dimainkan dengan menggunakan pemain VCD, komputer peribadi, pemain DVD, serta pada sesetengah konsol permainan video

Piawaian VCD mula dibangunkan pada tahun 1993 
oleh Sony, Philips, Matsushita, dan JVC serta dirujuk sebagai Piawaian Buku Putih.

## Spesifikasi teknikal
### Bekas

Di dalam sekeping VCD, aliran audio dan video dimultiplekskan di dalam "bekas" MPEG-PS.

### Video

* Kodek: MPEG-1
* Resolusi:
** NTSC: 352x240
** PAL/SECAM: 352x288
* Nisbah aspek:
** NTSC: 107:80 (perbezaan 0.3% daripada 4:3) 
** PAL/SECAM: 4:3
* Kadar bingkai:
** NTSC: 29.97 *atau* 23.976 bingkai sesaat
** PAL/SECAM: 25 bingkai sesaat
* Kadar bit: 1,150 kilobit sesaat
** Kawalan kadar: Kadar bit malar

Secara keseluruhannya, kualiti gambar adalah menyamai pita video VHS.  
Kualiti gambar VCD dengan mampatan video yang kurang baik ada kalanya boleh jadi lebih teruk daripada video VHS, tetapi VCD berkualiti rendah biasanya sering menampilkan blok-blok dan bukannya hingar analog, serta tidak semestinya menjadi lebih teruk pada setiap penggunaan.

Resolusi 352x240 dipilih kerana ia merupakan separuh daripada resolusi video NTSC (pada kedua-dua paksi menegak dan mendatar). Resolusi 352x288 adalah lebih kurang suku daripada resolusi PAL/SECAM. Ia hampir bersamaan dengan resolusi (keseluruhan) bagi pita VHS analog.

Video VCD adalah serasi dengan piawaian DVD-Video, kecuali bagi video yang dienkodkan pada kadar bingkai 23.976 bingkai sesaat, yang perlu penggunakan tarikan 3:2.

### Audio

* Kodek: MPEG-1 Audio Layer II
* Frekuensi: 44,100 hertz (44.1 kHz)
* Keluaran: Dua saluran atau stereo
* Kadar bit: 224 kilobit sesaat
** Kawalan kadar: Kadar bit malar

Seperti kebanyakan format berasaskan CD, audio VCD tidak serasi dengan piawaian DVD-Video kerana perbezaan frekuensi; DVD memerlukan 48 kHz, manakala VCD menggunakan 44.1 kHz.

## Perbandingan dengan DVD
Oleh kerana saiz storan yang kecil, biasanya VCD bagi filem-filem pawagam biasanya dipakejkan dalam beberapa keping VCD yang dijual bersama. Dalam kebanyakan kes, sekeping VCD secara kasarnya menyimpan lebih kurang 60 minit masa tayangan sebelum pengguna perlu menukar cakera VCD. Namun demikian, terdapat juga pemain VCD yang boleh menyimpan beberapa keping VCD sekaligus, membolehkan cakera ditukar secara automatik sebaik sahaja VCD terdahulu habis ditayangkan.

Terdapat beberapa kelebihan VCD berbanding DVD:-
* Format VCD tiada pengekodan setempat, membolehkan VCD yang sama dimainkan pada kesemua pemain VCD di seluruh dunia.
* Beberapa judul VCD tidak boleh didapati dalam DVD dan/atau VHS di sesetengah kawasan.

Namun demikian, VCD kurang popular di Eropah dan Amerika Utara kerana mudah dicetak rompak.

## Lihat juga
* DVD

## Rujukan

## Pautan luar
* Patent History Video CD Player - published by Philips 2003
* Patent History Video CD Disc  - published by Philips 2003
* What is VCD? - from VideoHelp.com
* VCD Help
* How Do You Play VCDs? 
* How to Play VCD on Mac/Windows computer, DVD Player - from Mireth Technology
* VCD / SVCD / miniDVD FAQ - from Doom9.org
Guadalupe Victoria

**Guadalupe Victoria** (29 September 1786 - 21 Mac 1843), dilahirkan dengan nama **José Miguel Ramón Adaucto Fernández y Félix**,  ialah presiden Mexico yang pertama dari tahun 1824 hingga tahun 1829.

## Biografi ringkas
Dilahirkan di Tamazula pada tahun 1786, Durango, Guadalupe Victoria belajar undang-undang di  Colegio de San Ildefonso. Pada tahun 1811, beliau menyertai pemberontakan yang diisytiharkan oleh Miguel Hidalgo dan bertempur di bawah José María Morelos y Pavón. Beliau bertempur di Oaxaca dan Veracruz selepas Morelos dihukum mati, 

Apabila ditewaskan berhampiran kota Palmillas, Veracruz, Guadalupe Victoria menyembunyikan diri di hutan pergunungan sehingga Agustín de Iturbide dan Vicente Guerrero mengisytiharkan *[[Plan de Iguala]]* yang mendesak sebuah Mexico merdeka yang berbentuk negara raja berperlembagaan. Sebagai seorang penyokong faham republik yang kuat, beliau menyokong Antonio López de Santa Anna dan menandatangani *[[Plan de Casa Mata]]*, dengan tujuan untuk menggulingkan Maharaja Agustín de Iturbide.

Selepas Maharaja Iturbide digulingkan, Guadalupe Victoria menjadi presiden pertama negara baru. Beliau memilih nama barunya atas alasan perlambangan: **Guadalupe** untuk mengucapkan terima kasih kepada apa yang dikatakannya perlindungan Lady Guadalupe Kami (*Our Lady of Guadalupe*), dan **Victoria** yang membawa pengertian Kemenangan (bahasa Inggeris: *Victory*). 

Dalam tempoh memegang jawatannya, Guadalupe Victoria menghapuskan pengabdian, mengasaskan "Akademi Tentera" (*Colegio Militar*), memeterai persetiaan diplomatik dengan United Kingdom, dan mengusir para warganegara Sepanyol yang tidak setia kepada kerajaan negara yang baru. Beliau juga merupakan presiden Mexico yang pertama untuk mengulangi *[[Grito de Dolores]]* Miguel Hidalgo.

Guadalupe Victoria meninggal dunia, akibat sawan babi, di Perote, Veracruz pada tahun 1843 dan dikebumikan di bandar tersebut. Pada 25 Ogos 1845, beliau diisytiharkan sebagai *Benemérito de la Patria* ("Pahlawan Negara") oleh Kongres Mexico. Mayatnya dipindahkan ke makam yang terletak di kaki bukit El Ángel de la Independencia di Bandaraya Mexico pada tahun 1925.

Pada tahun 1992, Mexico membeli kapal USS Pharris (FF-1094) daripada Tentera Laut Amerika Syarikat dan menamainya semula sebagai *Guadalupe Victoria.*
Emiliano Zapata

**Emiliano Zapata Salazar** (; 8 Ogos 1879 – 10 April 1919) ialah seorang tokoh utama dalam Revolusi Mexico yang tercetus pada tahun 1910, dan yang pada mulanya ditujukan kepada pemerintahan diktator Porfirio Díaz. Beliau membentuk dan mengetuai Tentera Pembebasan Selatan, sebuah pasukan pemberontak yang penting di negeri Morelos.

Zapata dilahirkan di pekan luar bandar Anenecuilco di Morelos. Ketika itu, masyarakat petani di Morelos semakin ditekan oleh golongan kecil tuan tanah yang memonopoli sumber tanah dan air bagi penanaman tebu dengan sokongan Porfirio Díaz. Zapata turut serta awal dalam gerakan politik menentang Diaz dan *hacendados* pemilik tanah, dan ketika revolusi meletus pada 1910 beliau menjadi pemimpin utama pemberontakan petani di Morelos. Dengan kerjasama beberapa pemimpin petani lain, beliau membentuk Tentera Pembebasan Selatan dan kemudian menjadi ketua mutlak. Angkatan Zapata membantu menjatuhkan Díaz, tetapi apabila ketua revolusi Francisco I. Madero menjadi presiden beliau tidak mengakui peranan Zapatistas (kumpulan Zapata), mengecam mereka sebagai penjahat biasa. Zapata menyebarluaskan Rancangan Ayala yang menyeru reformasi tanah besar-besaran, mengagihkan semula tanah kepada petani. Madero menghantar pasukan untuk menghancurkan Zapatistas di Morelos. Para jeneral Madero menggunakan dasar bumi hangus, membakar kampung dan mengeluarkan penduduknya, dan mengerah yang lelaki memasuki tentera atau dihantar ke kem buruh paksa di selatan Mexico. Ini menguatkan kedudukan Zapata di kalangan petani dan Zapata berjaya menghalau angkatan Madero dan Victoriano Huerta keluar Morelos. Huerta membunuh Madero dan mengambil alih kuasa, tetapi satu gabungan pendukung perlembagaan pimpinan Venustiano Carranza, Álvaro Obregón dan Francisco Villa menggulingkan beliau dengan sokongan askar Zapata. Carranza, juga tidak sukakan Zapata, melantik dirinya sebagai ketua Mexico, tetapi Villa bersekutu dengan Zapata menentang Carranza dan Obregón. Kecewa dengan persekutuan ini, Zapata menumpukan tenaganya kepada membina semula masyarakat di Morelos yang dikuasainya, memulakan reformasi tanah Rancangan Ayala. Apabila Carranza menyatukan kuasanya dan memujuk Villa, Zapata memulakan pertempuran gerila terhadap Carrancistas (kumpulan Carranza), yang lalu menyerang Morelos, sekali lagi menggunakan taktik bumi hangus bagi menyingkirkan pemberontak Zapatista. Zapata berjaya menguasai semula Morelos pada 1917 dan mengawal sebahagian besarnya sehingga terbunuh dalam satu serangan hendap pada 1919. Selepas kematiannya, para jeneral Zapatista bersepakat dengan Obregón menentang Carranza dan berjaya mendapat jawatan penting di Morelos selepas kejatuhan Carranza. Mereka melaksanakan banyak reformasi tanah yang dirancang oleh Zapata.

Zapata kekal sebagai watak ikon di Mexico, digunakan sebagai simbol kebangsaan serta simbol gerakan neo-Zapatista.

## Lihat juga
	 	

* Pancho Villa
* Revolusi Mexico
* *[[Viva Zapata!]]*
* Zapatista

## Rujukan

## Pautan luar
* "Plan de Ayala" Zapata  (versi html teks lengkap dalam bahasa Sepanyol)
* Video Google tentang Zapata 
* Video-video tentang Emiliano Zapata
Quetzalcoatl

**Quetzalcoatl** (   két.sal.ko.a.tl], gabungan bahasa Nahuatl: *quetzal:* ‘bulu pelepah’ dan *cōātl:* ‘ular’ - "ular berbulu") adalah dewa pencipta dan langit dalam kepercayaan orang Aztek. Dewa ini dipercayai masyarakat tersebut mengetuai angin serta penyimpan utama segala pengetahuan alam dan seni; malah dianggap sebagai penghulu segala saudagar dan pendeta dalam tamadun ini. Dewa ini sering dilambangkan bersama bintang Kejora dan langit fajar.

Dewa ini merupakan antara dewa-dewa utama dalam panteon kepercayaan Aztek selain Tlāloc, Tezcatlipoca dan Huitzilopochtli.

## Rujukan

;Sumber utama
*
*
Demografi Singapura

Menurut Jabatan Perangkaan Singapura, negara ini merekodkan jumlah penduduk seramai 5.92 juta orang setakat Jun 2023 iaitu peningkatan sebanyak 5% berbanding Jun tahun sebelumnya. Daripada jumlah tersebut, 3.61 juta daripadanya merupakan warganegara, 1.77 juta orang bukan warganegara dan 540 ribu lagi merupakan penduduk tetap. Kumpulan bukan warganegara ini secara majoritinya merupakan para pekerja hijrahan tanpa hak politik yang dikecualikan daripada perangkaan demografi yang rasmi.

## Kumpulan etnik
Cina 77%, Melayu 14%, India 7.6%, lain-lain 1.4%.

Sumber: Banci 2008

## Bahasa
Singapura memiliki empat bahasa rasmi: Inggeris, Melayu, Mandarin dan Tamil.

Bahasa kebangsaan adalah bahasa Melayu walaupun penggunaan bahasa Inggeris lebih meluas. Bahasa Inggeris merupakan bahasa perantaraan di antara kaum di Singapura. Ia juga digunakan dalam sistem pendidikan dan dalam pentadbiran kerajaan.

Bahasa Inggeris pasar yang digunakan oleh rakyat Singapura dalam situasi tidak formal dikenali sebagai 'Singlish'.

Walaupun kerajaan Singapura menggalakkan penggunaan Bahasa Mandarin untuk penduduk Cinanya, masih wujud segelintir penduduknya yang lebih selesa berbual dalam dialek masing-masing seperti, Hokkien, Teochew, Kantonis dan lain-lain. Namun penggunaan dialek lebih tertumpu kepada penduduk yang telah telah berumur.

Lebih 60% penduduk India Singapura bertutur dalam bahasa Tamil sebagai bahasa ibunda. Bahasa-bahasa India yang lain termasuk Malayalam,bahasa Telugu dan Hindi.

Lebih kurang 5000 orang peranakan yang dikenali sebagai Baba dan Nyonya masih menggunakan sebuah dialek bahasa Melayu yang dikenali sebagai Bahasa Melayu Baba.

## Agama
Singapura pada umumnya membenarkan kebebasan beragama walaupun sesetengah kumpulan diperiksa dengan teliti oleh kerajaan. Terdapat juga kumpulan agama yang telah diharamkan.

Di Singapura, hampir semua orang Melayu beragama Islam. Agama-agama lain yang dianuti oleh masyarakat Singapura termasuk Buddha, Taoisme, Konfusianisme, Hindu, Sikh dan Kristian.

Peratusan penganut agama (umur 15 tahun ke atas):

Buddha/Taoisme51.0%
Islam14.9%
Tiada agama14.8%
Kristian14.6%
Hindu4.0%
Lain-lain (Sikh, Konfucius, etc)0.6%

Sumber: Banci 2000

## Jumlah penduduk
4,600,000 (ang. Julai 2003)

(ang. 2000)

(ang. 2000)

(ang. 2000)

### Kadar kematian bayi
3.65 kematian/1,000 kelahiran (ang. 2000)
### Jangkahayat
*lelaki:*
77.1 tahun
*wanita:*
83.23 tahun (ang. 2000)

### Kadar kesuburan
1.16 anak/wanita (ang. 2000)

## Kadar literasi
Umur 15 tahun keatas

Tahun20001990
Jumlah92.5%89.1%
Lelaki96.6%95.1%
Wanita88.6%83.0%

Sumber: Banci 2000

## Rujukan
Biru

**Warna biru** () merupakan salah satu warna dalam spektrum yang boleh dilihat dengan mata kasar. Warna biru merupakan salah satu dari tiga warna asas, di samping merah dan kuning. Daripada warna-warna ini, warna biru mempunyai jarak gelombang yang terkecil (kira-kira 420-470 nanometer). **Warna biru** merupakan salah satu daripada tiga warna utama dalam lukisan dan teori warna tradisional.

Warna biru ialah warna yang biasa dijumpai. Biru merupakan warna langit kerana cahaya dari matahari mengalami Serakan Rayleigh. Air dalam kuantiti yang banyak kelihatan biru kerana cahaya merah (kira-kira 750 nm) diserap oleh molekul air.

Warna biru selalunya dianggap sebagai warna diraja. Disebabkan itu, warna biru selalu digunakan untuk uniform rasmi, seperti uniform polis.

Dalam bahasa Inggeris, biru melambangkan "kesedihan" atau "melankoli". "Blues" ialah sejenis muzik bangsa Afrikan American.

Biru telah menjadi warna yang penting dalam seni dan hiasan sejak zaman dahulukala. Batu separa berharga iaitu lapis lazuli, digunakan pada era Mesir purba untuk membuat perhiasan dan kemudian pada zaman Renaissance untuk membuat pigmen ultramarin, iaitu pigmen paling mahal yang pernah wujud setakat ini. Pada abad kelapan, seniman Cina menggunakan warna biru kobalt untuk mewarnakan porselin halus dengan warna biru dan putih. Biru telah menjadi warna  Michel Pastoureau, Bleu – Histoire d'une couleuryang penting dalam seni dan hiasan sejak zaman dahulukala. Batu separa berharga iaitu lapis lazuli, digunakan pada era Mesir purba untuk membuat perhiasan dan kemudian pada zaman Renaissance untuk membuat pigmen ultramarin, iaitu pigmen paling mahal yang pernah wujud setakat ini. Pada abad kelapan, seniman Cina menggunakan warna biru kobalt untuk mewarnakan porselin halus dengan warna biru dan putih. Oleh kerana warna biru seringkali dikaitkan dengan harmoni, maka warna ini telah dipilih sebagai warna bendera Pertubuhan Bangsa-Bangsa Bersatu dan Kesatuan Eropah.

Tinjauan di AS dan Eropah menunjukkan bahawa biru merupakan warna yang paling sering dikaitkan dengan keharmonian, kesetiaan, keyakinan, jarak, infiniti, imaginasi, sejuk dan kadangkala dengan kesedihan. Dalam tinjauan pendapat umum di AS dan Eropah, warna ini merupakan warna paling popular, dipilih oleh hampir separuh lelaki dan wanita sebagai warna kegemaran mereka  Tinjauan yang sama juga menunjukkan bahawa warna biru merupakan warna yang paling dikaitkan dengan sifat maskulin, melebihi warna hitam, dan juga warna yang paling berkaitan dengan kecerdasan, pengetahuan, ketenangan dan tumpuan.

## Rujukan